ગુજરાત વિધાનસભા ચૂંટણીના બીજા અને અંતિમ તબક્કાના મતદાનના એક દિવસ પહેલાં રાહુલ ગાંધીના ઇન્ટરવ્યુને ભાજપે આચારસંહિતાનું ઉલ્લંઘન ગણાવ્યું હતું. ભાજપનું કહેવું છે કે, રાહુલ ગાંધીએ મતદાનના બરાબર પહેલાં જ મતદારોને કોંગ્રેસ તરફ આકર્ષવાની રણનીતિ અંતર્ગત ઇન્ટરવ્યૂ આપ્યો છે. ભાજપની ફરિયાદ પર ગુજરાતના મુખ્ય ચૂંટણી અધિકારી બીબી સ્વૈને કહ્યું હતું કે, ‘ઇન્ટરવ્યુના ટેલિકાસ્ટ વિશે અમને ફરિયાદ મળી છે. અમે ડીવીડી મેળવી લીધી છે. અમે આ મામલે તપાસ કરશું અને ત્યાર બાદ નિયમો અનુસાર કાર્યવાહી કરવા અંગે નિર્ણય લઈશું.’